મેડિકલમાં પ્રવેશ મેળવવા માટે ડોમિસાઈલ સર્ટિફિકેટ રજુ કરવાની મજબૂરીનો લાભ ઉઠાવવા બોગસ સર્ટિફિકેટ બનાવીને કમાણી કરવાનું કૌભાંડ પકડાયું છે. કલેક્ટર કચેરીના અઠવા જનસેવા કેન્દ્રના જ બે કર્મચારી સહિત ચાર વ્યક્તિની અટકાયત કરાઈ છે. પુણામાં એક ઓફિસમાં આવા બોગસ ડોમિસાઈલ સર્ટિફિકેટ અને ક્રિમિલેયર સર્ટિફિકેટ કાઢી આપવાનો કારભાર કરાતો હતો, ત્યાં પોલીસે છાપો મારીને બોગસ સર્ટિફિકેટ બનાવવાના સાધનો, સોફ્ટવેર અને બોગસ સિક્કા સહિતનો મુદામાલ કબજે કર્યો છે. આ કૌભાંડ રાજ્યવ્યાપી હોઈ શકે અને વધુ લોકોની સંડોવણી હોવાની શંકા પણ પોલીસે વ્યક્ત કરી છે.